કુંભ રાશિ - આ મહિનાની શરૂઆતમાં મન કર્મ અને વચનથી કાર્ય કરવાથી મહત્વાકાંક્ષાઓની ભૂમિકા બનાવવામાં સક્ષમ રહેશો. મહિનાનું શરૂઆતનું પખવાડિયું વિદેશ સંબંધિત કાર્યો પાર પાડવા માટે સાનુકૂળ છે. ખાસ કરીને લાઈસન્સ સંબંધિત કાર્યો વિલંબમાં પડ્યા હોય તો આપ બૌદ્ધિક ચાતુર્યથી તેનો ઉકેલ લાવી શકશો. જોકે મહિનાના પહેલા સપ્તાહમાં વાદ-વિવાદ, ઝઘડો ટાળવા અને વાહન સંભાળીને ચલાવવાનું. આપ દૂરના લોકો સાથે કમ્યુનિકેશન પર વિશેષ ભાર મુકશો. શેરબજારમાં લાંબાગાળાનું રોકાણ કરવા માટે આપ સારું આયોજન કરી શકશો. વિશ્લેષણ શક્તિ હાલમાં સારી રહેશે. ઘરમાં કોઈ માંગલિક પ્રસંગ બની શકે છે. વ્યવસાયિક કાર્યોમાં ક્યાંયને ક્યાંક વિલંબ થઈ શકે છે. વેપારી વર્ગને ઉઘરાણી ઉકેલાવાની શક્યતા જણાય છે. આ મહિને નાના ભાઈ પરાક્રમ ભાગીદરી શત્રુ વગેરેથી તમે પ્રભાવિત થશેઓ તેનાથી બચવા માટે નાના ભાઈ સાથે મધુર વ્યવ્હાર કરો. શત્રુ પક્ષથી બચવા શનિ મંત્રનો જાપ કરો. જાપ 108 વાર દરેક શનિવારે આખુ વર્ષ કરો.